钦定古今图书集成/明伦汇编/氏族典/第134卷 > 《廖用贤尚友录》 > 秦旭
## 钦定古今图书集成/明伦汇编/氏族典/第134卷 > 《廖用贤尚友录》 > 秦旭

按《万姓统谱》：旭字景旸，无锡人。究心学问，为诗敷腴
雄健，格类放翁。厚重寡言，居处有常，不妄与人交。初
号修敬，晚益端方详雅，动履有则。里中有为不善者，
辄相戒曰：“勿令秦翁知。”以子贵，累封武昌知府。愈敛
退恭谨，足迹不涉官府。又号谦翁。尝与李庶辈数人
开吟社于惠山之麓，名曰“碧吟社。”年八十三卒，友人
私谥曰“贞靖”诗有《修敬集》。子夔，江西右布政使；永孚。
仲孚，成化间以“双孝”旌门。